**DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

2018 m. spalio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, Rokiškio rajono savivaldybės tarybos veiklos reglamento VIII skyriumi, Lietuvos Respublikos Vyriausiosios rinkimų komisijos 2018 m. rugpjūčio 14 d. sprendimu Nr. Sp-83 „Dėl Radviliškio rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2015 m. balandžio 24 d. sprendimą Nr. TS-118 „Dėl rajono savivaldybės tarybos komitetų sudarymo“:

 Švietimo, kultūros ir sporto komitete vietoje „Vitalijus Jocys – Lietuvos socialdemokratų partija“ įrašyti „Arūnas Augutis, išrinktas pagal Lietuvos socialdemokratų partijos iškeltų kandidatų sąrašą“.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Genovaitė Gavėnienė

Rokiškio rajono savivaldybės tarybai

**TEIKIAMO SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Lietuvos Respublikos Vyriausiosios rinkimų komisijos 2018 m. rugpjūčio 14 d. sprendimu Nr. Sp-83 „Dėl Radviliškio rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“patenkintas tarybos nario, išrinktų pagal Lietuvos socialdemokratų partijos (Vitalijaus Jocio) iškeltų kandidatų sąrašą prašymas atsistatydinti ir pripažinti įgaliojimai nutrūkusiais prieš terminą. Savivaldybės taryboje atsiradus laisvoms vietoms, savivaldybės tarybos nariu tapo kandidatų sąrašo, pagal kurį buvo išrinktas nebesantis tarybos narys, tarybos nario mandato negavęs kandidatas – Arūnas Augutis. Pripažinus tarybos nario įgaliojimus nutrūkusiais prieš terminą, reikia koreguoti ir komiteto, kuriam jis priklausė, sudėtį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos Vyriausiosios rinkimų komisijos 2018 m. rugpjūčio 14 d. sprendimas Nr. Sp-83 „Dėl Radviliškio rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“.

**Galimos pasekmės, priėmus siūlomą tarybos sprendimo projektą:**

**teigiamos** – priskirtus klausimus nagrinės bei sprendimus priims nustatytas komiteto narių skaičius.

**neigiamos** – nėra.

**Kokia sprendimo nauda Rokiškio rajono gyventojams.** Dirbdami visos sudėties komitetai galės svarstyti ir teikti pasiūlymus rajono gyventojams aktualiais klausimais, priimti rekomendacinio pobūdžio sprendimus.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla. Apmokama Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus skyriaus vedėja Genovaitė Gavėnienė